text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةسياسةأزمة الدبلوماسية التونسية: أمثلة من دبلوماسية الرخص و العار التونسية
text.text_idx: #000006
text.text: أزمة الدبلوماسية التونسية: أمثلة من دبلوماسية الرخص و العار التونسية
text.text_idx: #000007
text.text: عام 1996 في نهائي كاس افريقيا للأمم تعرض الفريق القومي التونسي لكل أنواع المضايقات والتهديدات. تهديدات متع الزنوج الجنوب افريقيين و رغم هذا الفريق التونسي مانسحبش (نيجيريا حاملة اللقب رفضت المشاركة تعاقبت و كان موقفها صحيح و عندها الحق و في نسخة 2000 وصلت نهائي) أما نحن مانسحبناش ولعبنا و ماعملنا حتى إشكال، و قبلنا بالظلم لأجل علاقات الصداقة ورفضا للصراعات.
text.text_idx: #000011
text.text: في السابق تونس ساندت حركة النضال ضد التمييز العنصري نيلسون مانديلا جا قابل بورقيبة (قبل ميشد الحبس) و رفضت تونس الإعتراف بنظام الميز العنصري وللأمانة تبين من بعد انو بيض جنوب أفريقيا الي وقفنا ضدهم كانو أرقا من زنوج جنوب أفريقيا في تعاملهم معانا.
text.text_idx: #000012
text.text: عام 2000بن علي كان موقفو جبان/ضعيف و من وراه الدبلوماسية التونسية و ما صدر حتى بيان تنديد و إنما قبول و رضا بالظلم على جال العلاقات الافريقية العاطفية وعلى جال تصويرة تونس في الخارج: العاقلة المتربية الضعيفة.
text.text_idx: #000013
text.text: عام 1962 استقلت الجزائر و رغم كل أنواع الدعم الرسمي والشعبي التونسي لجبهة التحرير الجزائرية(بإستقبال تونس للاجئين، إستقبال مقر الحكومة المؤقة، إستقبال مقر إذاعة الثورة، إستقبال مقر جيش الحدود الشرقي بغار الدماء بقيادة هواري بومدين و خاصة تحمل و تتليف الجرائم الدزيرية الي صارت في تونس وقتها و خصوصا التهريب) و رغم القصف الفرنسي لتونس 1958 ورغم تطوع التوانسة و و و بارشا مزايا عملناها عليهم.
text.text_idx: #000014
text.text: لكن الجزائر مستعرفتش بالدور التونسي و مستعرفت كان بالدعم المصري و الأخطر جزائر ساندت إنقلاب 1962 في تونس (مزالت كيف شدت الحكم وقتها) و زيد اعتدات على تونس بجيشها و فكت النقطة الكيلومترية 237 .
text.text_idx: #000015
text.text: و لكن الحكومة التونسية الجبانة رخت و أذعنت و ماعملت حتى شي و رضينا بتعويض مالي.. رغم الي عامتها كانت فرصة في صالحنا للصراع معاها بالتحالف مع المغرب الي انتصرت في حرب الرمال 1963، وقتها كان الرئيس الجزائري بن بلة يهين بخطابو في تونس والمغرب الي مسميهم منافقين و رغم ذلك تونس تكبش في علاقات الأخوة و ديما تحاول تكون هي الباهية المتسامحة.
text.text_idx: #000016
text.text: كيف استقلت تونس كان عندنا مشاكل مع مصر بسبب مساندتها لصالح بن يوسف و بسبب الحساسيات الشخصية بين بورقيبة و عبد الناصر. و لكن بعد حرب بنزت1961 ومقتل بن يوسف 1962 تصلحت العلاقات وولينا أصحاب وجاء عبد الناصر لتونس في الجلاء 1963.
text.text_idx: #000017
text.text: و تتهنتل دولة كاملة والجامعة العربية ترفض الإدانة و تونس تنسحب مؤقتا من جامعة الدول العربية (تغششت كهو مكانش موقفها مبدئي لأنو الكرامة التونسية ماتسوى شي دبلوماسيا بمواجهة الطمع في أموال الخليج العربي) و رغم الإهانات الي عطاوهالنا المصارا، السوريين، العراقيين والفلسطينيين و مصر طردت الطلبة التوانسة رغم كل شعاراتها العروبية.
text.text_idx: #000019
text.text: و بكل رخص تقوم الحكومة التونسية بمساندة المجهود الحربي المصري واستقبلت أم كلثوم إحتفلنا بيها احتفال خاص (جابو فريق تسجيل من ايطاليا على جالها) و بعثت تونس بطو سيمان وقتلي الشعب التونسي يسكن في المعامير ( قعدو لعام 1990 في منطقتي) وقتها تونس الفقيرة الجائعة في سنوات الجفاف والجراد الشهيرة وصلو توانسا ياكلو في الحشيش قتها. وتونس قررت إرسال جيش أما وصل لبن قردان والحرب وفات.
text.text_idx: #000020
text.text: شارل ديغول عام 1961 قصف بنزرت بالنابالم(القنابل الحارقة) لكن الحكومة التونسية تسمي شارع بإسمو في قلب العاصمة و تزيد الحكومة التونسية تكون من الدول المؤسسة للمنظمة العالمية للفرانكوفونية ترضية لسي شارل ديغول ولأجل علاقات الصداقة التونسية الفرنسية.
text.text_idx: #000022
text.text: أصلا شارل ديغول بعد أزمة ماي 1968 واستقالته في 1969 كان السيد محمد المصمودي(العروبي جدا و عميل القذافي لاحقا) من زوارو القلايل في دارو بحجة الصداقة الشخصية و من بعد المصمودي بش يكون وزير خارجية من 1970ل1974 وهو صديق لجزار بنزرت.
text.text_idx: #000023
text.text: الحكومة التونسية كانت مساندة الموقف الأمريكي في الفيتنام أصلا بورقيبة كان مساند لحرب كوريا (رغم الي تونس ماستقلتش وقتها) و بورقيبة حط روحو صديق امريكا، رغم الي هي كانت حاسبتو كلبها لا أكثر لا أقل و جاه الإثبات عام 1985 وقتلي إسرائيل ضربت تونس و أمريكا بالوقت هبطت بيان مساندة و هدد بورقيبة بقطع العلاقات.
text.text_idx: #000024
text.text: تونس بلا أدنى قيمة في جامعة الدول العربية و ووجودها كي بيه كي بلاش و وصلت تغششت تونس من مصر مرتين تنسحب فيهم من الجامعة و ترجع ( 1959و1965) بكل رخص.
text.text_idx: #000027
text.text: عام 1979 كيف مصر وقعت إتفاقيات السلام مع إسرائيل قررو العرب انهم ينحولها المقر والرئاسة لكن حتى واحد منهم محب يستضيف المقر وياخو الرئاسة. و لكن الحكومة التونسية بكل رخص و ذل تمشي تجري تعرض روحها بش تستضيف المقر و تتحمل مسؤولية الرئاسة (الأمانة العامة) مدة 10 سنين.
text.text_idx: #000028
text.text: لكت تتبدل المواقف و يذعنوا الدول أعضاء الجامعة للأمر الواقع و يقرروا إرجاع المقر لمصر وقتلي تونس تبني مقر جديد للجامعة (مقر التلفزة التونسية توا) و تزيد الأمانة العامة ترجع لمصر (وتقعد في مصر) ولا عزاء للحكومة التونسية بكل الرؤساء الرخاص.
text.text_idx: #000029
text.text: شبعو سب في بورقيبة و في تونس على خطاب أريجا و تدور الأيام و عام 1982 منظمة التحرير الفلسطينية يطردوها من لبنان و مالقات حتى دولة تحضنها بما فيهم أبطال العروبة.
text.text_idx: #000031
text.text: و السفينة الي هزتهم من بيروت قعدت جمعتين واقفة في البحر و هوما يستنو في دولة حاضنة فيقوم “الرخيص” بورقيبة تحت ضغط وسيلة العروبية في الدم ( ويمكن ضغوط خليجية سورية عراقية) بإحتضانهم مقابل انو الجزائر تستقبل التنظيم المسلح (قوات العاصفة) و يعملولهم استقبال رسمي شعبي في بنزرت.و هل راو بيه الفلسطينيين لتونس؟
text.text_idx: #000032
text.text: لا أبدا كانو يدورو بأسلحتهم في تونس (مقابل الدزاير فكتلهم السلاح) و سكنو في المنازه و المنارات و قمرت (التوانسة في التضامن) و شاخو جنسيا (صارت فضايح كبيرة) و الي عرس بتونسية خلاها بعد 1994 كيف رجعو.
text.text_idx: #000033
text.text: المغرب دولة صديقة شقيقة علخر و لكن ملي إستقلينا الزوز دول و دخلت تونس جامعة الدول العربية في و1958 دوب مايصير إشكال مع مصر ديراكت المغرب تاقف ضد تونس في مناصرة لمصر و لكن رغم هذا تونس تسمي أكبر شارع في العاصمة بإسم محمد الخامس رغم الي حكومتوا عادات تونس علخر لدرجة انو الحكومة التونسية أصدرت كتاب أبيض تتبكا فيه من الي ظلموها.
text.text_idx: #000034
text.text: و الكارثة الكبرى إنو وقت الأزمات الليبية بأنواعها فإنو الدولة الليبية من عام 1794 لحد يوم الناس هذا ما يلقوا كان تونس شعبا وحكومة للمساندة من غير حسابات و بكل أخوية و هوما مايراوش بيه أبدا و يستفعلو فينا كل ما يلقاو فرصة.
text.text_idx: #000037
text.text: حسين باي ( 1824 -1835) كان يموت على فرنسا و علاقته بالقنصل الفرنسي دي ليسبس كانت حميمية علخر لدرجة إثارة الشكوك و كان مساند لفرانسا في خلافها الشهير مع دزاير 1827 و لكن فرنسا كانت في نفس الوقت تتآمر على تونس مع مصر. وقتها كان فما برنامج لإحتلال الإمارات البربرية(طرابلس، تونس و جزاير) من طرف المصريين الحلفاء الحقيقيين لفرنسا، لكن توقف المشروع بسبب المعارضة الانقليزية و الاختلاف على تفاصيل تمويل الحملة العسكرية.
text.text_idx: #000039
text.text: -11. الإتحاد من أجل المتوسط:
text.text_idx: #000040
text.text: بن علي ساند مشروع الاتحاد من أجل المتوسط ( الي فيه إسرائيل دولة معتدية على تونس) طمعا في المقر و لكن المقر تعطا لإسبانيا والأمانة العامة لمصر و بن علي و تونس كاملة مو وراه بقات اتبع.
text.text_idx: #000041
text.text: في العلاقات الدولية من 1814 لتو أي من الي مات العظيم حمودة باشا ( آخر حاكم محترم لتونس) و الدبلوماسية التونسية تتميز بالذل، الضعف، الخوف والطمع و تعجز بل وترفض الدفاع على القيم و المصالح التونسية و تعمل كل جهدها باش تونس تقعد ديما النعجة او البهيم القصير أو المسكينة في كل الفضائات عربيا وافريقيا و عالميا.
text.text_idx: #000045
text.text: هذه النخبة الحاكمة من 200 عام بفكرها العاهر التابع و سلوكها السياحي ما تصلح كان لتدير بار، قهوة، وتيل أو مبغى يتقابلو فيه الأجانب لكنها ماتصلحش لقيادة الأمة التونسية لأنها فاقدة للإحترام، الشرف، الجرأة والصدق و لذا فإنو عارها مستمر لين تقع الثورة عليها و ستكون وقتها ثورة قومية تونسية.
text.text_idx: #000048
text.text: الرد الجذري على اللوم السطحي للقومية التونسية
text.text_idx: #000049
text.text: القصف الإسرائيلي لحمام الشط، يعري حقيقة الضعف التونسي
text.text_idx: #000050
text.text: الحنين الى عهد بن علي، الرجعية السياسية و القومية التونسية
text.text_idx: #000052
text.text: لا تعليقات بعد على “أزمة الدبلوماسية التونسية: أمثلة من دبلوماسية الرخص و العار التونسية”
text.text_idx: #000053
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000061